Velkomstbrev til nye beboere i vores ejerforening 3Q
Version august 2024
Velkommen i Ejerforeningen 133 - Du/I har valgt et skønt sted at bo, hvor vi i fællesskab arbejder på at gøre vores gode forhold endnu bedre. Vi håber du/I har modtaget foreningens gældende vedtægter samt husorden. Dertil vil vi gerne knytte en række praktiske punkter, der kan være nyttige at vide.  

ADMINISTRATOR
Ejendommens administrator er https://www.laros.dk/

BESTYRELSEN
Kan kontaktes på email -  bestyrelsen@133.dk.  Bestyrelsen afholder bestyrelsesmøde ca. 4 - 6 gange årligt. Der udsendes information / service meddelelser efter behov.

AFFALD
Der forefindes affaldsbeholdere ved blok A ved opgang F, til henholdsvis pap/papir, og glas madaffald, alm. restaffald, plast, metal og batterier i skralderummet,  
NB! Pap skal ’klappes’ sammen og evt. skæres i stykker, så der kan være mere i beholderne og de ikke bliver overfyldt for hurtigt. Affald må ikke henstilles på trapperne i opgangene.
Byggeaffald, herunder WC- og vaskekummer samt hårde hvidevarer skal du selv bortskaffe. Du kan sætte storskrald ved vægen, under skiltet. Planter jord mm. samt Juletræer, som har ”aftjent deres værnepligt” skal afleveres i grengården ved indkørsel, hvor der er plads til grenaffald.

CYKLER
Ibrugværende cykler kan henstilles i cykelkælderen under bygningerne blok A og B, det samme gælder barnevogne.

RENOVERING:
Ved renovering/ændring/ombygning af lejligheden, skal bestyrelsen kontaktes for godkendelse inden igangsætning. Beboerne er selv ansvarlig for at indhente evt. byggegodkendelse inden godkendelse fra bestyrelsen. Vær særligt opmærksom på adgang til ingeniørskakten i køkken og at der er centraludsugning og derfor ikke må opsættes motor udsugning fra emhætter og badeværelses ventilator etc. 

PARKERING
Der er venteliste til parkering under bygningerne. Hvis du/I ønsker at blive skrevet op, så skal henvendelse ske til bestyrelsen.  Læs venligst vor information. Parkerings regler ved el bil ladestander.

SWIMMINGPOOL – PETANQUEBANE - legeplads
Der står borde, stole og parasoller i pool område om sommeren. Alt er til fri afbenyttelse, selvfølgelig mod at man rydder op efter sig. Der er også en dejlig lille legeplads til de mindste.'

INTERNET - TV og Telefon
Ejendommen leverer Internet 1000/1000 mb forbindelse til samtlige beboere. Netværksstik er installeret i samtlige lejligheder. Denne service kan ikke fravælges og betaling sker via de månedlige fælleudgifter. Man tilslutter sig ved at koble sin router til internetstik der sidder i lejligheden og derefter følger man vejledningen fra Fiberby. Vejledning og vilkår kan rekvireres fra bestyrelsen. Der er TV stik i alle lejligheder med muligheder for at vælge YOUSEE TV pakke. Beboerne skal selv kontakte Yousee for TV abonnement.  Telefon nr. 80 80 40 50. Har man behov for telefoni fra f.eks. TDC, skal man bruge de ”gammeldags” telefonstik. Kontakt TDC for tilslutning.

KÆLDERRUM og tørrerum
Der er et kælderrum til hver lejlighed.
I kælderen under opgang H  og C  finder man  tørrerummene. 

NAVNESKILTE
Bestyrelsen sørger for, at der bliver lavet navneskilte til postkass, hoveddør, samt til dørtelefonen. Kontakt bestyrelsen med informationer om, hvad I ønsker der skal stå på skiltene.
Navneskiltene placeres i de dertil indrettede beslag.

Vi håber du/I bliver rigtig glade for at bo her.
Mange venlige hilsner
Bestyrelsen.
